pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"อนุชา" ชื่นชม วัดโกรกกราก จ.สมุทรสาคร และอีกหลายวัด พร้อมให้ความช่วยเหลือตั้ง รพ. สนามดูแลประชาชน เพราะวัดเป็นศูนย์กลางฯ และเป็นที่พึ่งของประชาชนมาช้านาน
วันศุกร์ที่ 8 มกราคม 2564
"อนุชา" ชื่นชม วัดโกรกกราก จ.สมุทรสาคร และอีกหลายวัด พร้อมให้ความช่วยเหลือตั้ง รพ. สนามดูแลประชาชน เพราะวัดเป็นศูนย์กลางฯ และเป็นที่พึ่งของประชาชนมาช้านาน
"อนุชา" ชื่นชม วัดโกรกกราก จ.สมุทรสาคร และอีกหลายวัด พร้อมให้ความช่วยเหลือตั้ง รพ. สนามดูแลประชาชน เพราะวัดเป็นศูนย์กลางฯ และเป็นที่พึ่งของประชาชนมาช้านาน
นายอนุชา นาคาศัย รัฐมนตรีประจําสํานักนายกรัฐมนตรี ชื่นชมกรณีที่ศูนย์ปฏิบัติธรรม วัดโกรกกราก ต.โกรกกราก อ.เมือง จ.สมุทรสาคร ได้ทําการปรับพื้นที่วัดเพื่อใช้เป็นโรงพยาบาลสนาม นับเป็นแบบอย่างที่ดีที่วัดซึ่งเป็นศูนย์รวมจิตใจ ยังคงเป็นที่พึ่งและเป็นศูนย์กลางของคนในชุมชนทุกยุคทุกสมัย อีกทั้งยังได้รับความร่วมมือจากทุกภาคส่วน รวมทั้งประชาชนในพื้นที่ใกล้เคียง แสดงออกถึงพลังความสามัคคี ความเอื้อเฟื้อของสังคมไทย เมื่อเกิดเหตุทุกข์ภัยใด ๆ มีผลกระทบได้รับความเดือดร้อน ประชาชนจะมีความเห็นอกเห็นใจและช่วยเหลือกันเกื้อกูลกันมาโดยตลอด
รัฐมนตรีประจําสํานักนายกรัฐมนตรี กล่าวว่า ตนมีความห่วงใยต่อสถานการณ์แพร่ระบาดของโรคติดเชื้อไวรัสโควิด-19 ระลอกที่ 2 ที่เกิดการแพร่ระบาดได้ง่ายและกระจายสู่วงกว้างอย่างรวดเร็ว โดยเฉพาะในพื้นที่ควบคุมสูงสุดและเข้มงวด ซึ่งสถานพยาบาลในพื้นที่อาจไม่เพียงพอต่อการให้บริการผู้ติดเชื้อที่มีปริมาณเพิ่มขึ้น ตนจึงขอความร่วมมือไปยังวัดทั่วประเทศ ที่มีความพร้อมในการให้บริการปรับพื้นที่เพื่อใช้เป็นโรงพยาบาลสนาม รองรับผู้ติดเชื้อที่มีอาการไม่รุนแรง เพื่อบรรเทาความแออัดแก่โรงพยาบาลหลักและอํานวยความสะดวกแก่บุคลากรทางการแพทย์ในการปฏิบัติหน้าที่ พบว่ามีอีกหลายวัดพร้อมให้บริการเตรียมปรับพื้นที่เป็น รพ.สนาม เช่น วัดช่องลม และวัดเทพนรรัตน์ ในพื้นที่ อ.เมืองสมุทรสาคร ซึ่งได้จัดเตรียมอาคารที่พักสําหรับรองรับผู้ติดเชื้อที่เข้ารับการรักษาไว้ด้วย
นอกจากนี้ วัดในพื้นที่ จ.ชลบุรี 4 แห่ง ได้เตรียมปรับพื้นที่เป็น รพ.สนาม เช่นกัน ประกอบด้วย
1. วัดคลองมือไทร อ.บ่อทอง จัดเตรียมศาลาสําหรับ 100-150 เตียง
2. วัดกุณฑีธาร อ.บ้านบึง จัดเตรียมอาคารสวนพุทธธรรมปฏิบัติธรรม สําหรับ 100 เตียง
3. วัดเขาช่องลม อ.ศรีราชา ปรับพื้นที่ว่างเปล่า 5 ไร่
4. วัดยุคลราษฎร์สามัคคี อ.พานทอง จัดเตรียมศาลา สําหรับ 50 เตียง
รัฐมนตรีประจําสํานักนายกรัฐมนตรี ขอความร่วมมือประชาชนปฏิบัติตามมาตรการป้องกันการแพร่ระบาดของโรคติดเชื้อไวรัสโควิด-19 ตามมาตรการที่รัฐกําหนด และติดตามข้อมูลข่าวสารจากศูนย์บริหารสถานการณ์โควิด-19 หรือ ศบค. เป็นหลัก เพื่อให้ได้รับข้อมูลที่ถูกต้องและเป็นประโยชน์ต่อการป้องกันและปฏิบัติให้ปลอดจากการติดเชื้อไวรัสโควิด-19
.....................
รัฐบาลไทย-ข่าวทำเนียบรัฐบาล-รมว.สุชาติ ห่วงแรงงาน เผย บอร์ดแพทย์ สปส.เห็นชอบแนวทางคัดกรองโควิด-19 เชิงรุกพื้นที่ควบคุมสูงสุด
วันศุกร์ที่ 8 มกราคม 2564
รมว.สุชาติ ห่วงแรงงาน เผย บอร์ดแพทย์ สปส.เห็นชอบแนวทางคัดกรองโควิด-19 เชิงรุกพื้นที่ควบคุมสูงสุด
นายสุชาติ ชมกลิ่น รัฐมนตรีว่าการกระทรวงแรงงาน เผย คณะกรรมการการแพทย์ สํานักงานประกันสังคม มีมติเห็นชอบ แนวทางการคัดกรองการติดเชื้อโควิด -19 ให้แก่แรงงานในสถานประกอบการได้รับบริการทางการแพทย์เชิงรุก ค้นหาผู้ประกันตนที่เป็นกลุ่มเสี่ยงในสถานประกอบการ
เมื่อวันที่ 8 มกราคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ที่มีการระบาดใหม่อย่างรวดเร็วในขณะนี้ รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องแรงงานและประชาชนทุกกลุ่มได้มีการสั่งการและดําเนินการตามมาตรการมาอย่างต่อเนื่อง จึงได้มอบหมายให้รัฐมนตรีว่าการกระทรวงแรงงานบูรณาการกับภาคส่วนที่เกี่ยวข้องในพื้นที่ทํางานเชิงรุก เพื่อเป็นการป้องกันและควบคุมการแพร่ระบาดของโรคดังกล่าวให้มีการจํากัดอยู่ในพื้นที่ไม่ให้เกิดการแพร่ระบาดในวงกว้าง ซึ่งจะส่งผลกระทบต่อเศรษฐกิจของประเทศทั้งทางตรงและทางอ้อม ตลอดจนสุขภาวะของประชาชนทั่วประเทศ คณะกรรมการการแพทย์ ตามพระราชบัญญัติประกันสังคมจึงได้มีการประกาศกําหนดหลักเกณฑ์ และอัตราค่าบริการทางการแพทย์กรณีคัดกรองการติดเชื้อโควิด – 19 ให้ผู้ประกันตนได้รับบริการทางการแพทย์เชิงรุก เพื่อการค้นหาผู้ประกันตนที่เป็นกลุ่มเสี่ยงในสถานประกอบการ สําหรับจังหวัดที่เป็นพื้นที่ควบคุมสูงสุดตามระดับความรุนแรงที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) มีคําสั่ง
นายสุชาติ ยังกล่าวต่อว่า การดําเนินการในเรื่องนี้ขึ้นอยู่กับดุลยพินิจของคณะกรรมการโรคติดต่อแต่ละจังหวัดที่มีพื้นที่ควบคุมสูงสุด และคณะกรรมการโรคติดต่อกรุงเทพมหานคร ซึ่งจะเป็นการทํางานเชิงรุกร่วมกันในการเข้าไปยังสถานประกอบการเพื่อตรวจคัดกรองให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้เข้ารับการตรวจหาเชื้อโควิด – 19 เพื่อให้ทราบผลภายใน 3-4 ชั่วโมง ซึ่งหากตรวจพบเชื้อก็จะต้องเข้าสู่กระบวนการควบคุมดูแลรักษาตามที่กระทรวงสาธารณสุขกําหนด ซึ่งจะเริ่มดําเนินการในพื้นที่ควบคุมสูงสุดในวันที่ 9 มกราคมนี้เป็นต้นไป
รัฐบาลไทย-ข่าวทำเนียบรัฐบาล-ธพส. ขานรับนโยบายรัฐบาลป้องกันโควิด-19 ระบาด ออกมาตรการทำงานที่บ้าน ลั่นไม่กระทบภารกิจ
วันศุกร์ที่ 8 มกราคม 2564
ธพส. ขานรับนโยบายรัฐบาลป้องกันโควิด-19 ระบาด ออกมาตรการทํางานที่บ้าน ลั่นไม่กระทบภารกิจ
ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ขานรับนโยบายรัฐบาล ออกมาตรการและแนวทางปฏิบัติให้พนักงาน และลูกจ้างในสังกัดปฏิบัติงานในสถานที่พักอาศัย เพื่อลดการแพร่ระบาดของโรคติดเชื้อไวรัสโคโรนา 2019 ระลอกใหม่
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า หลังจากเริ่มมีการแพร่ระบาดของโรคติดเชื้อไวรัสโคโรนา 2019 ระลอกใหม่ ตั้งแต่ช่วงปลายปีที่ผ่านมา และรัฐบาลได้มีข้อกําหนดและมาตรการต่าง ๆ เพื่อแก้ไขสถานการณ์ โดย ธพส. ได้คํานึงถึงความปลอดภัยในการปฏิบัติงานของพนักงานและลูกจ้างในสังกัด รวมถึงลดความแออัดในที่ทํางาน จึงขานรับนโยบายของรัฐบาล ออกมาตรการและแนวทางปฏิบัติให้แก่พนักงาน และลูกจ้างในสังกัดที่มีความใกล้ชิดกับผู้ที่มีความเสี่ยงในการติดเชื้อโควิด-19 ผู้ที่ใช้ระบบขนส่งสาธารณะในการเดินทางมาทํางาน และผู้ที่ไม่จําเป็นต้องปฏิบัติงานที่สํานักงานของ ธพส. สามารถปฏิบัติงานในสถานที่พักอาศัย หรือ Work From Home ได้เท่าที่จําเป็น โดยไม่ส่งผลกระทบต่องาน ตั้งแต่วันที่ 7 มกราคม 2564 ที่ผ่านมา
ส่วนพื้นที่บริเวณศูนย์ราชการเฉลิมพระเกียรติฯ แจ้งวัฒนะ ที่ ธพส. เป็นผู้ดูแลอยู่นั้น ยังคงมีการใช้มาตรการต่าง ๆ ทั้ง 4 ด้านคือ ด้านการคัดกรองการเข้า-ออกอาคาร ด้านการทําความสะอาดและฆ่าเชื้อ ด้านการขนย้ายผู้มีความเสี่ยง และด้านการประชาสัมพันธ์ เพื่อป้องกันการแพร่ระบาดอย่างเข้มข้น
สําหรับประชาชนทั่วไป หรือผู้ที่ต้องการเข้ามาติดต่อกับ ธพส. สามารถสอบถามข้อมูลเพิ่มเติมได้ที่ โทรศัพท์ 0 2142 2222 และ 0 2142 2203
ฝ่ายสื่อสารองค์กร ธพส.
โทร.0 2142 2264
รัฐบาลไทย-ข่าวทำเนียบรัฐบาล-แนะ! เตรียมเอกสารแสดงตัว เข้าออกพื้นที่ควบคุมสูงสุด
วันศุกร์ที่ 8 มกราคม 2564
แนะ! เตรียมเอกสารแสดงตัว เข้าออกพื้นที่ควบคุมสูงสุด
..
หลังจากมีประกาศข้อกําหนดในพื้นที่ควบคุมสูงสุด 5 จังหวัด
(จันทบุรี ชลบุรี ตราด ระยอง สมุทรสาคร)
ผู้ที่จะเดินทางเข้า-ออกจะต้องมี “เอกสารรับรองความจําเป็น”
.
ยื่นคําขอต่อเจ้าหน้าที่ฝ่ายปกครองในพื้นที่
ได้แก่ นายอําเภอ ปลัดอําเภอ กํานัน ผู้ใหญ่บ้าน
.
ส่วนผู้ที่ต้องขนส่งสินค้าจําเป็น สินค้านําเข้าส่งออก
ผู้ที่ทํางานด้านการแพทย์ ธนาคาร การศึกษา ขนส่ง
ให้แสดง “เอกสารรับรองการปฏิบัติหน้าที่”
.
ยื่นคําขอที่ผู้ประกอบการ นายจ้าง บริษัท
หัวหน้าหน่วยงานของรัฐ แล้วแต่กรณี
.
ผู้ที่มีความจําเป็นต้องติดต่อราชการ
ให้แสดง “เอกสารรับรองการติดต่อราชการ”
ออกให้โดยหัวหน้าส่วนราชการ
หรือหน่วยงานที่ไปติดต่อราชการ
.
ผู้ที่มีความจําเป็นเร่งด่วน
หากมีความล่าช้าอาจจะเกิดอันตรายถึงแก่ชีวิต
หรือเกิดความเสียหายร้ายแรง
ให้บันทึกข้อมูลการปฏิบัติไว้เป็นหลักฐาน
.
อย่างไรก็ตาม ขอความร่วมมือประชาชน
งดหรือชะลอการเดินทางข้ามเขตจังหวัด
และปฏิบัติตามมาตรการควบคุมโรคอย่างเคร่งครัด
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ระวังสุดตัว! รุกตรวจโควิด-19 เรือประมง
ลงพื้นที่ให้กําลังใจพี่น้องชาวนครฯ
ยืนยัน! จัดหาวัคซีนโควิด ทุกขั้นตอนโปร่งใส
ขับเร็วเท่าไหร่ ไม่ถูกจับ
เฮ! ขึ้น’ด่วนฟรี ช่วงหยุดยาว
รัฐบาลไทย-ข่าวทำเนียบรัฐบาล-​รมว.ทส. ลงพื้นที่พิษณุโลก “กำชับเข้มต้องเป็นไปตามมาตรการของศูนย์บริหารสถานการณ์โควิด-19 (ศบค.) ควบคู่กับการเร่งแก้ไขปัญหาด้านทรัพยากรธรรมชาติและสิ่งแวดล้อมให้กับประชาชน”
วันศุกร์ที่ 8 มกราคม 2564
​รมว.ทส. ลงพื้นที่พิษณุโลก “กําชับเข้มต้องเป็นไปตามมาตรการของศูนย์บริหารสถานการณ์โควิด-19 (ศบค.) ควบคู่กับการเร่งแก้ไขปัญหาด้านทรัพยากรธรรมชาติและสิ่งแวดล้อมให้กับประชาชน”
​รมว.ทส. ลงพื้นที่พิษณุโลก “กําชับเข้มต้องเป็นไปตามมาตรการของศูนย์บริหารสถานการณ์โควิด-19 (ศบค.) ควบคู่กับการเร่งแก้ไขปัญหาด้านทรัพยากรธรรมชาติและสิ่งแวดล้อมให้กับประชาชน”
รมว.ทส. ลงพื้นที่พิษณุโลก “กําชับเข้มต้องเป็นไปตามมาตรการของศูนย์บริหารสถานการณ์โควิด-19 (ศบค.) ควบคู่กับการเร่งแก้ไขปัญหาด้านทรัพยากรธรรมชาติและสิ่งแวดล้อมให้กับประชาชน”
วันนี้ (8 ม.ค.64) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ลงพื้นที่ตรวจเยี่ยมการทํางานของเจ้าหน้าที่สํานักงานทรัพยากรธรรมชาติและสิ่งแวดล้อมจังหวัดพิษณุโลก เพื่อให้ขวัญกําลังใจ พร้อมรับฟังบรรยายสรุปการดําเนินงานและมอบแนวทางในการดําเนินงาน ภายใต้สถานการณ์การป้องกันและเฝ้าระวังการแพร่ระบาดโควิด-19 ตามมาตรการของศูนย์บริหารสถานการณ์โควิด-19 (ศบค.) ในแต่ละจังหวัดอย่างเคร่งครัด
โดย รมว.ทส. ได้เน้นย้ําให้ เจ้าหน้าที่ทุกคนปฏิบัติตามมาตรการของศูนย์บริหารสถานการณ์โควิด-19 (ศบค.) ของแต่ละจังหวัด รวมถึงประกาศของกระทรวงทรัพยากรธรรมชาติและสิ่งแวดล้อม และขอให้กําหนดแนวทางการปฏิบัติงานที่บ้าน (Work from Home) หรือการเหลื่อมเวลาการปฏิบัติงานให้ชัดเจน เพื่อรักษาสมรรถนะและเป้าหมายการทํางานให้ได้ตามแผนงานอย่างมีประสิทธิภาพเช่นเดิม และเร่งป้องกัน แก้ไขปัญหาความเดือดร้อนของประชาชน โดยมี นายธีรัชสิทธิ์ วงศ์วาน ผู้อํานวยการสํานักงานฯ ให้การต้อนรับและรายงานผลการดําเนินงาน พร้อมด้วย ข้าราชการ พนักงาน และเจ้าหน้าที่ ทสจ.พล. นอกจากนี้ รมว.ทส. และ ปกท.ทส. ได้ปลูกต้นรวงผึ้งบริเวณหน้าสํานักงานฯ ในโอกาสนี้ด้วย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 30 ธันวาคม 2563 - 7 มกราคม 2564
วันศุกร์ที่ 8 มกราคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 30 ธันวาคม 2563 - 7 มกราคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ.2564 ระหว่างวันที่ 30 ธันวาคม 2563 - 7 มกราคม 2564 พบการกระทําผิด จํานวน 351 คดี คิดเป็นเงินค่าปรับ 5.61 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 30 ธันวาคม 2563 - 7 มกราคม 2564) พบว่ามีการกระทําผิด จํานวน 351 คดี คิดเป็นเงินค่าปรับ 5.61 ล้านบาท โดยแยกเป็น สุรา จํานวน 207 คดี ค่าปรับ 1.73 ล้านบาท ยาสูบ จํานวน 84 คดี ค่าปรับ 2.69 ล้านบาท ไพ่ จํานวน 9 คดี ค่าปรับ 0.04 ล้านบาท น้ํามันและผลิตภัณฑ์น้ํามัน จํานวน 18 คดี ค่าปรับ 0.11 ล้านบาท น้ําหอม จํานวน 2 คดี ค่าปรับ 0.09 ล้านบาท รถจักรยานยนต์ จํานวน 20 คดี ค่าปรับ 0.58 ล้านบาท และสินค้าอื่น ๆ จํานวน 11 คดี ค่าปรับ 0.37 ล้านบาท โดยมีของกลางแยกเป็นน้ําสุรา จํานวน 1,122.590 ลิตร ยาสูบ จํานวน 3,720 ซอง ไพ่ จํานวน 189 สํารับ น้ํามันและผลิตภัณฑ์น้ํามัน จํานวน 1,905.000 ลิตร น้ําหอม จํานวน 3,096 ขวด รถจักรยานยนต์ จํานวน 30 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 7 มกราคม 2564 พบว่ามีการกระทําผิด จํานวน 7,549 คดี คิดเป็นเงินค่าปรับ 138.42 ล้านบาท โดยแยกเป็น สุรา จํานวน 4,302 คดี ค่าปรับ 40.40 ล้านบาท ยาสูบ จํานวน 2,289 คดี ค่าปรับ 53.33 ล้านบาท ไพ่ จํานวน 179 คดี ค่าปรับ 1.90 ล้านบาท น้ํามันและผลิตภัณฑ์น้ํามัน จํานวน 268 คดี ค่าปรับ 16.23 ล้านบาท น้ําหอม จํานวน 32 คดี ค่าปรับ 1.53 ล้านบาท รถจักรยานยนต์ จํานวน 330 คดี ค่าปรับ จํานวน 8.44 ล้านบาท และสินค้าอื่น ๆ จํานวน 149 คดี ค่าปรับ 16.59 ล้านบาท โดยมีของกลางแยกเป็นน้ําสุรา จํานวน 168,440.305 ลิตร ยาสูบ จํานวน 187,355 ซอง ไพ่ จํานวน 11,669 สํารับ น้ํามันและผลิตภัณฑ์น้ํามัน จํานวน 494,213.000 ลิตร น้ําหอม จํานวน 79,235 ขวด รถจักรยานยนต์ จํานวน 467 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมช.มนัญญา ประชุมหารือแนวทางแก้ไขปัญหาสมาชิกสหกรณ์โคนมภาคใต้-ตะวันตก น้ำนมดิบล้น ให้ อ.ส.ค. รับซื้อ 40 ตัน ผลิตนมยูเอชที
วันศุกร์ที่ 8 มกราคม 2564
รมช.มนัญญา ประชุมหารือแนวทางแก้ไขปัญหาสมาชิกสหกรณ์โคนมภาคใต้-ตะวันตก น้ํานมดิบล้น ให้ อ.ส.ค. รับซื้อ 40 ตัน ผลิตนมยูเอชที
รมช.มนัญญา ประชุมหารือแนวทางแก้ไขปัญหาสมาชิกสหกรณ์โคนมภาคใต้-ตะวันตก น้ํานมดิบล้น ให้ อ.ส.ค. รับซื้อ 40 ตัน ผลิตนมยูเอชที
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานของโรงงานผลิตภัณฑ์นมไทย-เดนมาร์ค ยูเอชที และเป็นประธานการประชุมร่วมกับผู้บริหารกระทรวงเกษตรและสหกรณ์ รองผู้ว่าราชการจังหวัดประจวบคีรีขันธ์ และตัวแทนสหกรณ์โคนมภาคใต้และภาคตะวันตก ว่าเป็นการร่วมกันหารือแนวทางแก้ไขปัญหาการรับซื้อน้ํานมดิบของสมาชิกสหกรณ์โคนมภาคใต้และภาคตะวันตก สืบเนื่องจากสถานการณ์ COVID -19 ทําให้เกษตรกรโคนมได้รับผลกระทบ น้ํานมดิบล้นกว่าวันละ 40 ตัน โดยเบื้องต้น องค์การส่งเสริมกิจการโคนมแห่งประเทศไทย (อ.ส.ค.) จะรับซื้อน้ํานมดิบ 40 ตัน นําไปผลิตเป็นนมยูเอชที และบริหารจัดการต่อไป
รมช.มนัญญา กล่าวว่า กระทรวงเกษตรและสหกรณ์ มีนโยบายขยายการรับน้ํานมดิบของเกษตรกรโคนมภาคใต้มากขึ้น โดยจะมีการสร้างโรงงานใหม่ สามารถรองรับน้ํานมดิบได้มากถึงวันละ 200 ตัน ซึ่งปัจจุบัน อ.ส.ค. มีข้อจํากัดในปริมาณการสํารองน้ํานมดิบของเกษตรกร และปริมาณการผลิตนมยูเอชที รวมถึงปริมาณกล่อมนมที่มีจํากัด จึงต้องร่วมกันหารือ ต้องประสานกับหลายหน่วยงาน เพื่อให้ได้แนวทางที่ดีต่อทุกฝ่าย
รัฐบาลไทย-ข่าวทำเนียบรัฐบาล-ระวังสุดตัว! รุกตรวจโควิด-19 เรือประมง
วันศุกร์ที่ 8 มกราคม 2564
ระวังสุดตัว! รุกตรวจโควิด-19 เรือประมง
..
การระบาดของโรคโควิด-19 รอบใหม่นี้
เกิดในพื้นที่อาหารทะเล จึงเป็นธรรมดา
ที่ประชาชนจะเกิดความไม่แน่ใจ
.
เพื่อเพิ่มความเชื่อมั่นแก่ผู้รักอาหารทะเล
รัฐบาลจึงเดินหน้าตรวจคัดกรองโรคโควิด-19
“ทุกคนในเรือประมง” ทั้งเจ้าของและแรงงาน
อย่างเข้มข้น !
.
ด้วยการตรวจวัดอุณหภูมิ
การเจาะเลือด (rapid test)
และตรวจซ้ํา ด้วยการป้ายเนื้อเยื่อหลังจมูก (swap)
.
ระหว่างรอฟังผลการตรวจ
ทุกคนจะต้องกลับไปอยู่ในเรือ
และออกไปลอยลําอยู่กลางน้ํา
โดยมีเจ้าหน้าที่คอยเฝ้าระวัง
ไม่ให้มีการลักลอบพบกับคนนอกเรือ
.
เมื่อผลตรวจออกแล้ว
เรือลําไหน ไม่มีผู้ป่วย จะได้รับหนังสืออนุญาต
ให้ทําประมงได้ตามปกติ
.
เรือลําใด พบคนป่วยโควิด-19 แม้แต่คนเดียว
ทุกคนบนเรือจะต้องเข้าระบบกักกันโรค
ของสาธารณสุข และรักษาผู้ป่วยจนหายดี
.
เพื่อเพิ่มความมั่นใจ ให้แก่ผู้ค้า ผู้ซื้อ และ ผู้บริโภค
ว่าอาหารทะเลไทย ปลอดภัยจากโควิด-19
ตั้งแต่ต้นทาง
.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
แนะ! เตรียมเอกสารแสดงตัว เข้าออกพื้นที่ควบคุมสูงสุด
ลงพื้นที่ให้กําลังใจพี่น้องชาวนครฯ
ยืนยัน! จัดหาวัคซีนโควิด ทุกขั้นตอนโปร่งใส
ขับเร็วเท่าไหร่ ไม่ถูกจับ
เฮ! ขึ้น’ด่วนฟรี ช่วงหยุดยาว
รัฐบาลไทย-ข่าวทำเนียบรัฐบาล-รมว.ยุติธรรม เชื่อกฎหมายปลดล็อกกระท่อมผ่านสภาเดือน ก.พ. มั่นใจ ส.ส.รัฐบาล - ฝ่ายค้านเห็นด้วย ยันต้องมีกฎหมายรองป้องกันเด็กและเยาวชน -คนต้มน้ำท่อมทำ ๔ คูณ ๑๐๐ ควบคุมคนปลูกเพื่ออุตสา
วันศุกร์ที่ 8 มกราคม 2564
รมว.ยุติธรรม เชื่อกฎหมายปลดล็อกกระท่อมผ่านสภาเดือน ก.พ. มั่นใจ ส.ส.รัฐบาล - ฝ่ายค้านเห็นด้วย ยันต้องมีกฎหมายรองป้องกันเด็กและเยาวชน -คนต้มน้ําท่อมทํา ๔ คูณ ๑๐๐ ควบคุมคนปลูกเพื่ออุตสา
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. และ พ.ต.ท.ไพศิษฎ์ สังคหะพงศ์ รองเลขาธิการ ป.ป.ส.​ ร่วมแถลงข่าวความคืบหน้าการถอดพืชกระท่อมออกจากยาเสพติให้โทษ
ในวันศุกร์ที่ ๘ มกราคม ๒๕๖๔ เวลา ๑๔.๐๐ น. ณ ห้องประชุมชิดชัย วรรณสถิตย์ สํานักงานคณะกรรมการป้องกันและปราบปรามยาเสพติด (ป.ป.ส.) นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. และ พ.ต.ท.ไพศิษฎ์ สังคหะพงศ์ รองเลขาธิการ ป.ป.ส.​ ร่วมแถลงข่าวความคืบหน้าการถอดพืชกระท่อมออกจากยาเสพติให้โทษ โดยมีการวีดีโอคอนเฟอร์เรนซ์กับผู้นําชุมชนจาก ๓ จังหวัด คือ จังหวัดสุราษฎร์ธานี พัทลุง และตรัง
นายสมศักดิ์ กล่าวว่า วันนี้ คณะกรรมาธิการพิจารณาร่าง พ.ร.บ.ยาเสพติดให้โทษ (ฉบับที่..) พ.ศ.... ได้พิจารณาเสร็จแล้วทั้ง ๘ มาตรา โดยตัดบทลงโทษที่เกี่ยวกับพืชกระท่อมออกทั้งหมด และได้พิจารณาลดเวลาการบังคับใช้กฎหมายจากเดิม ๑๘๐ วันเหลือ ๙๐ วัน และต้องมีการออกกฎหมายรอง คือ พ.ร.บ.พืชกระท่อม เพื่อป้องกันไม่ให้เด็กและเยาวชนนําไปใช้ รวมทั้งการกําหนดไม่ให้คนนําไปใช้ผลิตเป็นลักษณะอื่น เช่น ๔ คูณ ๑๐๐ เพราะหากไม่มีกฎหมายควบคุมจะดูเป็นว่าประมาทเกินไป แต่หากทํากฎหมายรองไม่ทัน ประชาชนจะสามารถดําเนินการได้โดยไม่มีอะไรควบคุม ซึ่งทางส่วนที่เกี่ยวข้องต้องเร่งทําให้เสร็จตามระยะเวลาที่กําหนด โดยหลังจากที่ กมธ.ชุดนี้ ตรวจร่างอีกครั้งในวันที่ 15 ม.ค.นี้ จะส่งร่าง พ.ร.บ. เข้าสู่การพิจารณาของสภาผู้แทนราษฎรในวาระที่สองและสาม โดยสมัยการประชุมสภาจะปิดสิ้นเดือน ก.พ. ซึ่งตนเชื่อว่าการพิจารณาของสภาฯ จะเสร็จภายในสมัยประชุมนี้ จากนั้นจะส่งให้กับทางวุฒิสภาพิจารณาต่อไป ส่วนกฎหมายรองนั้นอยู่ในชั้นการพิจารณาของคณะกรรมการกฤษฎีกาแล้ว
นายสมศักดิ์ กล่าวว่า ตนขอชี้แจงกับประชาชนว่า พ.ร.บ.พืชกระท่อม ที่เป็นกฎหมายรองจะเขียนเรื่องการขออนุญาตสําหรับการปลูก แต่สําหรับชาวบ้านที่ปลูกไม่กี่ต้นจะใช้คําว่าขึ้นทะเบียน หรือรายงานให้ ป.ป.ส. ในพื้นที่ทราบ แต่การปลูกเพื่ออุตสาหกรรมต้องขออนุญาตให้ถูกต้อง ส่วนการดูแลเด็กและเยาวชนน่าจะใช้กฎหมายลักษณะเดียวกับเหล้าและบุหรี่ ทั้งนี้มีคนถามตนว่าทําไมไม่ปลดล็อก ๑๐๐% ตนขอชี้แจงว่า พืชกระท่อมถูกห้ามมาเป็นเวลานานกว่า ๗๗ ปี หากปลดล็อกทีเดียวบางครั้งคนที่เขาไม่เห็นด้วยจะท้วงติง แม้ว่าจะมีจํานวนน้อยก็ตาม แต่หากเราไม่ฟังก็อาจจะพ่ายแพ้ได้
"กระทรวงยุติธรรม โดยสํานักงาน ป.ป.ส. เริ่มยกร่าง พ.ร.บ. ฉบับนี้ ตั้งแต่ ๒ มกราคม ๒๕๖๓ ถึงวันนี้ ๑ ปีแล้ว ที่เราดําเนินการมา เหลือแค่อีก ๓ ขั้นตอน ร่างนี้จะเป็นกฎหมายอย่างสมบูรณ์ ซึ่ง กมธ.ได้ให้คํามั่นสัญญาจะทําให้สําเร็จ และตนก็เชื่อว่า ส.ส.ทั้งฝ่ายรัฐบาล และฝ่ายค้าน รวมทั้ง ส.ว. ส่วนใหญ่เห็นด้วยกับร่างกฎหมายนี้ ทําให้เชื่อว่าจะทํากฎหมายนี้สําเร็จอย่างแน่นอน ทั้งนี้ หากสถานการณ์โควิด-19 เบาบางลง ตนจะลงพื้นที่ไปเยี่ยมในพื้นที่ " นายสมศักดิ์ กล่าว
รัฐบาลไทย-ข่าวทำเนียบรัฐบาล-ทส. เปิดสถานีตรวจวัดคุณภาพอากาศ จังหวัดพิษณุโลก
วันศุกร์ที่ 8 มกราคม 2564
ทส. เปิดสถานีตรวจวัดคุณภาพอากาศ จังหวัดพิษณุโลก
ทส. เปิดสถานีตรวจวัดคุณภาพอากาศ จังหวัดพิษณุโลก
8 มกราคม 2564 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) เป็นประธานเปิดสถานีตรวจวัดคุณภาพอากาศ จังหวัดพิษณุโลก โดยมีจตุพร บุรุษพัฒน์ ปลัดกระทรวง ทส. นายรณชัย จิตรวิเศษ ผู้ว่าราชการจังหวัดพิษณุโลก นายอรรถพล เจริญชันษา อธิบดีกรมควบคุมมลพิษ (คพ.) นายบุญทรง แทนธานี นายกเทศมนตรีนครพิษณุโลก และหัวหน้าส่วนราชการที่เกี่ยวข้อง เข้าร่วม
นายวราวุธ เปิดเผยว่า จากสถานการณ์ฝุ่นละอองขนาดเล็ก PM2.5 ในพื้นที่ภาคเหนือ พบเกินมาตรฐานในหลายปีที่ผ่านมา ส่งผลกระทบต่อสุขภาพอนามัยของประชาชน รัฐบาลได้เห็นชอบแผนปฏิบัติการขับเคลื่อนวาระแห่งชาติ "การแก้ไขปัญหามลพิษด้านฝุ่นละออง" เพื่อใช้เป็นแนวทางปฏิบัติในการดําเนินการแก้ไขปัญหาฝุ่นละอองในภาพรวมของประเทศและในพื้นที่วิกฤต ทั้งนี้ภายใต้แผนปฏิบัติการขับเคลื่อนวาระแห่งชาติดังกล่าว กําหนดแนวทางการพัฒนาเครือข่ายการติดตามตรวจสอบคุณภาพอากาศให้ครอบคลุมทั่วประเทศ ภายในปี 2567 ซึ่งจังหวัดพิษณุโลกเป็นหนึ่งใน 17 จังหวัดภาคเหนือที่รัฐบาลให้ความสําคัญและกําหนดเป็นพื้นที่เป้าหมายในการดําเนินมาตรการควบคุมมลพิษฝุ่นละอองจากไฟป่าและการเผาในที่โล่ง ดังนั้น เพื่อให้ภาครัฐทั้งส่วนกลางและท้องถิ่นสามารถประเมินสถานการณ์คุณภาพอากาศได้ครอบคลุมทุกพื้นที่ ส่งผลให้การจัดการคุณภาพอากาศของประเทศและระดับจังหวัดมีความสมบูรณ์ยิ่งขึ้น ประชาชนได้รับการปกป้องรวมถึงการแจ้งเตือนสถานการณ์คุณภาพอากาศ และสามารถเฝ้าระวังและป้องกันสุขภาพของตนเองได้ จึงได้ดําเนินการติดตั้งสถานีตรวจวัดคุณภาพอากาศ เพื่อให้พร้อมสําหรับการตรวจวัดและรายงานข้อมูลคุณภาพอากาศได้ทันท่วงที
นายวราวุธ กล่าวต่อว่า อย่างไรก็ตาม การลดมลพิษจากแหล่งกําเนิดเป็นสิ่งที่สําคัญที่สุด กระทรวงทรัพยากรธรรมชาติและสิ่งแวดล้อม มุ่งหวังให้จังหวัดและหน่วยงานที่เกี่ยวข้อง ให้ความสําคัญในการลดมลพิษจากแหล่งกําเนิด ทั้งจากการเผาในที่โล่ง ฝุ่นละอองไฟป่า การจราจร และแหล่งกําเนิดอื่นๆ ตลอดจนสร้างความตระหนักและการรับรู้ของประชาชน ในการเข้ามามีส่วนร่วมลดกิจกรรมที่เป็นแหล่งกําเนิดมลพิษทางอากาศ เพื่อคุณภาพอากาศ ที่ดีและคุณภาพชีวิตที่ดีของประชาชน
โดยสถานีตรวจวัดคุณภาพอากาศ จังหวัดพิษณุโลก สามารถตรวจวัดคุณภาพอากาศในบรรยากาศ ตามวิธีมาตรฐานที่ถูกต้องและแม่นยํา โดยพารามิเตอร์ในการตรวจวัดคุณภาพอากาศ ได้แก่ ฝุ่นละอองขนาด 2.5 ไมครอน (PM2.5) ฝุ่นละอองขนาด 10 ไมครอน (PM10) ก๊าซโอโซน (O3) ก๊าซคาร์บอนมอนอกไซด์ (CO) ไนโตรเจนไดออกไซด์ (NO2) และ ก๊าซซัลเฟอร์ไดออกไซด์ (SO2) โดยแจ้งผลการตรวจวัดแบบออนไลน์ในเว็บไซต์ www.air4thai.com และแอปพลิเคชัน Air4Thai ในโทรศัพท์มือถือตั้งแต่เดือนมกราคมนี้เป็นต้นไป
รัฐบาลไทย-ข่าวทำเนียบรัฐบาล-​“วราวุธ” รมว.ทส. ลุยต่อลงพื้นที่อุทยานแห่งชาติรามคำแหง สร้างขวัญกำลังใจให้เจ้าหน้าที่ ย้ำ การปฏิบัติด้วยความซื่อสัตย์ สร้างความร่วมมือและเร่งแก้ปัญหาความเดือนร้อนให้แก่ประชาชน
วันศุกร์ที่ 8 มกราคม 2564
​“วราวุธ” รมว.ทส. ลุยต่อลงพื้นที่อุทยานแห่งชาติรามคําแหง สร้างขวัญกําลังใจให้เจ้าหน้าที่ ย้ํา การปฏิบัติด้วยความซื่อสัตย์ สร้างความร่วมมือและเร่งแก้ปัญหาความเดือนร้อนให้แก่ประชาชน
​“วราวุธ” รมว.ทส. ลุยต่อลงพื้นที่อุทยานแห่งชาติรามคําแหง สร้างขวัญกําลังใจให้เจ้าหน้าที่ ย้ํา การปฏิบัติด้วยความซื่อสัตย์ สร้างความร่วมมือและเร่งแก้ปัญหาความเดือนร้อนให้แก่ประชาชน
“วราวุธ” รมว.ทส. ลุยต่อลงพื้นที่อุทยานแห่งชาติรามคําแหง สร้างขวัญกําลังใจให้เจ้าหน้าที่ ย้ํา การปฏิบัติด้วยความซื่อสัตย์ สร้างความร่วมมือและเร่งแก้ปัญหาความเดือนร้อนให้แก่ประชาชน
วันนี้ (8 ม.ค.64) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ตาม (ปกท.ทส.) ลงพื้นที่ตรวจเยี่ยม สร้างขวัญกําลังใจและมอบอุปกรณ์ยังชีพแก่ผู้พิทักษ์ป่า พนักงานดับไฟป่า เพื่อเตรียมพร้อมรับมือกับสถานการณ์หมอกควันไฟป่าที่อาจเกิดขึ้นในช่วงฤดูนี้ และได้กําชับให้ปฏิบัติตามมาตรการของศูนย์บริหารโควิด-19 โดยมี หัวหน้าอุทยานแห่งชาติรามคําแหงให้การต้อนรับ พร้อมด้วย ข้าราชการ พนักงาน และเจ้าหน้าที่อุทยานฯ
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้รับฟังปัญหาและอุปสรรคในการดําเนินงาน พร้อมให้แนวทางการดําเนินงานว่า “หัวใจสําคัญในการทํางานจะต้องมีความอดทน มีความซื่อสัตย์ สุจริต และเรียนรู้ ทําความเข้าใจวิถีชีวิตของประชาชนในพื้นที่ เพื่อสร้างความร่วมมือกัน และเร่งแก้ปัญหาความเดือนร้อนให้แก่ประชาชน” และขอเป็นกําลังใจให้ทุกคนด้วย นอกจากนี้ รมว.ทส. และ ปกท.ทส. ได้ปลูกต้นไม้บริเวณหน้าสํานักงานฯ ในโอกาสนี้ด้วย
รัฐบาลไทย-ข่าวทำเนียบรัฐบาล-ขอเชิญผู้ประกอบการสมัครเข้ารับการคัดเลือกรางวัลอุตสาหกรรมขนาดกลางและขนาดย่อมดีเด่น ประเภทการพัฒนาผลิตภัณฑ์เชิงสร้างสรรค์ (Creative SME) ประจำปี 2564
วันศุกร์ที่ 8 มกราคม 2564
ขอเชิญผู้ประกอบการสมัครเข้ารับการคัดเลือกรางวัลอุตสาหกรรมขนาดกลางและขนาดย่อมดีเด่น ประเภทการพัฒนาผลิตภัณฑ์เชิงสร้างสรรค์ (Creative SME) ประจําปี 2564
กระทรวงอุตสาหกรรม ขอเชิญผู้ประกอบการสมัครเข้ารับการคัดเลือกรางวัลอุตสาหกรรมขนาดกลางและขนาดย่อมดีเด่น ประเภทการพัฒนาผลิตภัณฑ์เชิงสร้างสรรค์ (Creative SME) ประจําปี 2564
กระทรวงอุตสาหกรรม ขอเชิญผู้ประกอบการสมัครเข้ารับการคัดเลือกรางวัลอุตสาหกรรมขนาดกลางและขนาดย่อมดีเด่น ประเภทการพัฒนาผลิตภัณฑ์เชิงสร้างสรรค์ (Creative SME) ประจําปี 2564
รัฐบาลไทย-ข่าวทำเนียบรัฐบาล-นายกฯ ซาบซึ้งในพระมหากรุณาธิคุณ ในหลวงพระราชทานรถวิเคราะห์ผลด่วนพิเศษเคลื่อนที่ต้นแบบ และชื่นชมการทำงานของเจ้าหน้าที่กองกำลังป้องกันชายแดน
วันเสาร์ที่ 30 มกราคม 2564
นายกฯ ซาบซึ้งในพระมหากรุณาธิคุณ ในหลวงพระราชทานรถวิเคราะห์ผลด่วนพิเศษเคลื่อนที่ต้นแบบ และชื่นชมการทํางานของเจ้าหน้าที่กองกําลังป้องกันชายแดน
นายกฯ ซาบซึ้งในพระมหากรุณาธิคุณ ในหลวงพระราชทานรถวิเคราะห์ผลด่วนพิเศษเคลื่อนที่ต้นแบบ และชื่นชมการทํางานของเจ้าหน้าที่กองกําลังป้องกันชายแดน
นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า รัฐบาลและประชาชนไทย ซาบซึ้งในพระมหากรุณาธิคุณอย่างหาที่สุดมิได้จากที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงห่วงใยประชาชนไทยและได้พระราชทาน รถวิเคราะห์ผลด่วนพิเศษพระราชทาน และ รถเก็บตัวอย่างชีวนิรภัยพระราชทาน โดยได้พระราชทานมาแล้วรวมทั้งสิ้น 20 คัน เพื่อตรวจเชื้อโควิด-19 และวิเคราะห์ผลได้อย่างรวดเร็วขึ้น จะส่งผลให้ทําการตรวจเชิงรุกได้มีประสิทธิภาพมากขึ้น
โฆษกประจําสํานักนายกรัฐมนตรีได้เปิดเผยเพิ่มเติมว่า นายกรัฐมนตรียังชื่นชมการทํางานของศูนย์ปฏิบัติการแก้ไขสถานการณ์ฉุกเฉินด้านความมั่นคงที่มีผู้บัญชาการทหารสูงสุดเป็นหัวหน้าศูนย์ฯ ที่สนธิกําลัง กวดขันและบูรณาการการทํางานของกองกําลังป้องกันชายแดน อย่างเข้มข้น ทั้งเจ้าหน้าที่ทหาร ตํารวจ และฝ่ายปกครอง ในการสกัดกั้นการลักลอบเข้าเมือง เพิ่มความถี่การตั้งจุดตรวจ และลาดตระเวนในพื้นที่ชายแดนทุกด้าน เพิ่มการวางเครื่องกีดขวางตามช่องทาง/ท่าข้ามที่ล่อแหลมและสําคัญในภูมิประเทศ และเครื่องมือพิเศษทุกระบบในการเฝ้าตรวจพื้นที่ เช่น CCTV และการใช้โดรน ทั้งนี้เพื่อป้องกันการข้ามแดนผิดกฎหมาย ทั้งการลักลอบข้ามแดนของแรงงานผิดกฎหมาย การมั่วสุมผิดกฎหมายเพื่อควบคุมการแพร่ระบาดของโรค การลักลอบขนย้ายสินค้าผิดกฎหมาย และยาเสพติด
โดยโฆษกฯ กล่าวว่า นายกรัฐมนตรีได้เน้นย้ําให้ประชาชนปฏิบัติตนตามกฎหมายโดยเฉพาะอย่างยิ่งในช่วงเวลาที่มีสถานการณ์การแพร่ระบาดของโรคเพื่อรับผิดชอบต่อตนเอง และรับผิดชอบต่อผู้อื่นในสังคม
///
รัฐบาลไทย-ข่าวทำเนียบรัฐบาล-​โฆษกรัฐบาลแจงคะแนนความโปร่งใสไทยคงที่ พร้อมเดินหน้าพัฒนาทุกกระบวนการให้ดีขึ้น
วันเสาร์ที่ 30 มกราคม 2564
​โฆษกรัฐบาลแจงคะแนนความโปร่งใสไทยคงที่ พร้อมเดินหน้าพัฒนาทุกกระบวนการให้ดีขึ้น
​โฆษกรัฐบาลแจงคะแนนความโปร่งใสไทยคงที่ พร้อมเดินหน้าพัฒนาทุกกระบวนการให้ดีขึ้น
นายอนุชา บูรพชัยศรี โฆษกประจําสํานักนายกรัฐมนตรี เปิดเผยถึงกรณีที่ประเทศไทยมีคะแนนดัชนีการรับรู้การทุจริต หรือ CPI ประจําปี 2020 อยู่ในอันดับ 104 ของโลกจาก 180 ประเทศ ตามประกาศขององค์กรเพื่อความโปร่งใสนานาชาติ (TI) ว่า ในช่วง 4-5 ปีที่ผ่านมา อันดับของไทยถูกปรับขึ้นลงตามปัจจัยที่ผันแปรในแต่ละปี เช่น แหล่งข้อมูลที่สํารวจ หรือจํานวนประเทศ เป็นต้น แม้ว่าปีนี้เราจะขยับลงไป 3 อันดับ แต่ไทยยังคงรักษาคะแนนรวมไว้ได้ตลอด 3 ปี ตั้งแต่ปี 2018-2020 ที่ 36 คะแนน นอกจากนี้ อันดับของไทยในกลุ่มเอเชียแปซิฟิกอยู่ที่ 19 จาก 31 ประเทศ ส่วนอันดับในอาเซียนดีขึ้นจากอันดับ 6 เป็นอันดับ 5
เมื่อพิจารณาคะแนนจากแหล่งข้อมูล 9 แหล่ง พบว่าไทยมีคะแนนไม่เปลี่ยนแปลงทั้งหมด 8 แหล่ง มีเพียงข้อมูลจากการสํารวจของ IMD เท่านั้น ที่คะแนนลดลงจาก 45 เหลือ 41 โดยก่อนหน้านี้พลเอก ประยุทธ์ จันทร์โอชา นายกรัฐมนตรี ได้ออกคําสั่งตั้งคณะกรรมการติดตามแก้ไขปัญหาเรื่องการบังคับใช้กฎหมายเกี่ยวกับบ่อนการพนันและแรงงานลักลอบเข้าเมือง ซึ่งอาจเป็นสาเหตุหลักของคะแนนที่ลดลงจากแหล่งข้อมูลนี้ อย่างไรก็ตามนายกรัฐมนตรีได้สั่งกําชับให้ลงโทษเจ้าหน้าที่ที่เกี่ยวข้องกับการกระทําผิดอย่างเด็ดขาด ตลอดจนบังคับใช้กฎหมายต่าง ๆ อย่างจริงจัง และเกิดประสิทธิภาพสูงสุดต่อภาคธุรกิจและประชาชน เช่น พ.ร.บ.อํานวยความสะดวกในการพิจารณาอนุญาตของทางราชการฯ
โฆษกประจําสํานักนายกรัฐมนตรี กล่าวว่า นายกรัฐมนตรีรับทราบผลคะแนนดัชนีดังกล่าวแล้ว และได้สั่งการให้ทุกหน่วยที่เกี่ยวข้องไปศึกษารายละเอียด และทบทวนการปฏิบัติงานใหม่ โดยสิ่งใดที่เป็นข้อแนะนําของ TI เช่น การสร้างความเข้มแข็งให้กับหน่วยงานตรวจสอบ การสร้างความเชื่อมั่นเกี่ยวกับการเปิดเผยและความโปร่งใสในการได้รับสัญญา นั้น จะต้องได้รับการปรับปรุงให้ดีขึ้น ไม่ให้เกิดปัญหาเดิมซ้ํา ๆ อีกต่อไป
///
รัฐบาลไทย-ข่าวทำเนียบรัฐบาล-​นายกฯ ซาบซึ้งในพระมหากรุณาธิคุณ ในหลวงพระราชทานรถวิเคราะห์ผลด่วนพิเศษเคลื่อนที่ต้นแบบ
วันเสาร์ที่ 30 มกราคม 2564
​นายกฯ ซาบซึ้งในพระมหากรุณาธิคุณ ในหลวงพระราชทานรถวิเคราะห์ผลด่วนพิเศษเคลื่อนที่ต้นแบบ
​นายกฯ ซาบซึ้งในพระมหากรุณาธิคุณ ในหลวงพระราชทานรถวิเคราะห์ผลด่วนพิเศษเคลื่อนที่ต้นแบบ และชื่นชมการทํางานของเจ้าหน้าที่กองกําลังป้องกันชายแดน
นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า รัฐบาลและประชาชนไทย ซาบซึ้งในพระมหากรุณาธิคุณอย่างหาที่สุดมิได้จากที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงห่วงใยประชาชนไทยและได้พระราชทาน รถวิเคราะห์ผลด่วนพิเศษพระราชทาน และ รถเก็บตัวอย่างชีวนิรภัยพระราชทาน โดยได้พระราชทานมาแล้วรวมทั้งสิ้น 20 คัน เพื่อตรวจเชื้อโควิด-19 และวิเคราะห์ผลได้อย่างรวดเร็วขึ้น จะส่งผลให้ทําการตรวจเชิงรุกได้มีประสิทธิภาพมากขึ้น
โฆษกประจําสํานักนายกรัฐมนตรีได้เปิดเผยเพิ่มเติมว่า นายกรัฐมนตรียังชื่นชมการทํางานของศูนย์ปฏิบัติการแก้ไขสถานการณ์ฉุกเฉินด้านความมั่นคงที่มีผู้บัญชาการทหารสูงสุดเป็นหัวหน้าศูนย์ฯ ที่สนธิกําลัง กวดขันและบูรณาการการทํางานของกองกําลังป้องกันชายแดน อย่างเข้มข้น ทั้งเจ้าหน้าที่ทหาร ตํารวจ และฝ่ายปกครอง ในการสกัดกั้นการลักลอบเข้าเมือง เพิ่มความถี่การตั้งจุดตรวจ และลาดตระเวนในพื้นที่ชายแดนทุกด้าน เพิ่มการวางเครื่องกีดขวางตามช่องทาง/ท่าข้ามที่ล่อแหลมและสําคัญในภูมิประเทศ และเครื่องมือพิเศษทุกระบบในการเฝ้าตรวจพื้นที่ เช่น CCTV และการใช้โดรน ทั้งนี้เพื่อป้องกันการข้ามแดนผิดกฎหมาย ทั้งการลักลอบข้ามแดนของแรงงานผิดกฎหมาย การมั่วสุมผิดกฎหมายเพื่อควบคุมการแพร่ระบาดของโรค การลักลอบขนย้ายสินค้าผิดกฎหมาย และยาเสพติด
โดยโฆษกฯ กล่าวว่า นายกรัฐมนตรีได้เน้นย้ําให้ประชาชนปฏิบัติตนตามกฎหมายโดยเฉพาะอย่างยิ่งในช่วงเวลาที่มีสถานการณ์การแพร่ระบาดของโรคเพื่อรับผิดชอบต่อตนเอง และรับผิดชอบต่อผู้อื่นในสังคม
///
รัฐบาลไทย-ข่าวทำเนียบรัฐบาล-รัฐบาลดูแลกลุ่มเปราะบาง พม.เข้าเป็นพี่เลี้ยงลงทะเบียน “เราชนะ” เตรียมเงินกู้ปลอดดอกเบี้ยช่วยผู้สูงอายุ/ผู้พิการประกอบอาชีพ
วันเสาร์ที่ 30 มกราคม 2564
รัฐบาลดูแลกลุ่มเปราะบาง พม.เข้าเป็นพี่เลี้ยงลงทะเบียน “เราชนะ” เตรียมเงินกู้ปลอดดอกเบี้ยช่วยผู้สูงอายุ/ผู้พิการประกอบอาชีพ
รัฐบาลดูแลกลุ่มเปราะบาง พม.เข้าเป็นพี่เลี้ยงลงทะเบียน “เราชนะ” เตรียมเงินกู้ปลอดดอกเบี้ยช่วยผู้สูงอายุ/ผู้พิการประกอบอาชีพ
นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า การระบาดของโควิดระลอกใหม่ส่งผลกระทบต่อความเป็นอยู่ของคนทุกกลุ่ม ซึ่งรัฐบาลได้ออกมาตรการเยียวยาเป็นระยะๆเพื่อบรรเทาความเดือนร้อนแก่ประชาชน ล่าสุดได้มีการเปิดให้ลงทะเบียนร่วมโครงการเราชนะไปแล้วเมื่อวานนี้เป็นวันแรก มีประชาชนมาลงทะเบียนผ่านระบบออนไลน์หลายล้านคน อย่างไรก็ตาม ต่อข้อกังวลถึงกลุ่มที่ไม่มีสมาร์ทโฟนว่าจะลงทะเบียนอย่างไร ทางกระทรวงการคลังแจ้งว่าจะเปิดให้ประชาชนกลุ่มนี้ไปลงทะเบียนได้ที่ธนาคารของรัฐได้ทุกสาขา คือ ธนาคารออมสิน ธนาคารเพื่อการเกษตรและสหกรณ์ ธนาคารอาคารสงเคราะห์ และ ธนาคารกรุงไทย ในวันที่ 15 ก.พ. เป็นต้นไป ส่วนรูปแบบการใช้เงินอยู่ในขั้นตอนการพิจารณา และสําหรับกลุ่มเปราะบาง อาทิ ผู้สูงอายุและผู้พิการ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) ได้สั่งการให้เจ้าหน้าที่และประสานเครือข่ายอาสาสมัครร่วมลงพื้นที่ปูพรมระดับหมู่บ้านทําการประชาสัมพันธ์และอํานวยความสะดวกให้คนกลุ่มนี้เข้าถึงสิทธิโครงการเราชนะ อีกทั้ง ทางกระทรวงฯได้เตรียมมาตรการช่วยเหลือรองรับกรณีไม่ได้รับสิทธิไว้ด้วย และเริ่มโครงการ “พม. รถปันสุข สู่ชุมชน” ซึ่งเป็นรถที่จะกระจายของใช้ที่จําเป็นสู่ชุมชนที่เดือดร้อนอย่างมากจากโควิด19 ในพื้นที่ควบคุมสูงสุด 28 จังหวัดที่ ศบค. ได้กําหนดไว้ก่อนหน้า พร้อมไปกับรถปันสุข เจ้าหน้าที่จะลงพื้นที่ทําการประเมินสภาพครอบครัวกลุ่มเปราะบาง เพื่อให้คําแนะนําช่องทางการหารายได้และการช่วยเหลือด้านสวัสดิการตามภารกิจ ของกระทรวงฯ อาทิ เงินสงเคราะห์ เงินทุนประกอบอาชีพ
นางสาวรัชดา กล่าวเพิ่มเติมว่า สําหรับผู้สูงอายุและผู้พิการที่ประสบปัญหาในการประกอบอาชีพเนื่องจากผลกระทบจากโควิด19 ทางกระทรวงพัฒนาสังคมฯ ได้เตรียมสินเชื่อปลอดดอกเบี้ยไว้เพื่อช่วยเหลือด้านสภาพคล่อง ผ่านกองทุนผู้สูงอายุและกองทุนส่งเสริมและพัฒนาคุณภาพชีวิตผู้พิการ โดยผู้สูงอายุสามารถขอกู้เพื่อประกอบอาชีพ รายละไม่เกิน 30,000 บาท 3 ปีแรกไม่คิดดอกเบี้ย ต้องมีผู้คํา้ประกัน ส่วนผู้พิการขอกู้ฉุกเฉินเพื่อประกอบอาชีพ รายละไม่เกิน 10,000 บาท ไม่มีดอกเบี้ย ไม่ต้องมีผู้ค้ําประกัน  ยังมีการปล่อยสินเชื่อเงื่อนไขอื่นๆ ซึ่งประชาชนสามารถสอบถามข้อมูลได้ที่พัฒนาสังคมจังหวัด หรือโทร 1300
...................
รัฐบาลไทย-ข่าวทำเนียบรัฐบาล-โมเดลเศรษฐกิจ BCG เป็นวาระแห่งชาติ
วันศุกร์ที่ 29 มกราคม 2564
โมเดลเศรษฐกิจ BCG เป็นวาระแห่งชาติ
วันพุธที่ 27 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกโมเดลเศรษฐกิจ BCG หรือ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว เป็นวาระแห่งชาติในการขับเคลื่อนประเทศ โดยพัฒนาเศรษฐกิจจากจุดแข็งคือความอุดมสมบูรณ์ที่ประเทศไทยมี ได้แก่ อนุรักษ์ฟื้นฟูทรัพยากรธรรมชาติ ใช้ประโยชน์อย่างสมดุล ลดของเสียจากกระบวนการผลิต สร้างมูลค่าเพิ่มตั้งแต่ต้นน้ําถึงปลายน้ํา และสร้างภูมิคุ้มให้ชุมชนพึ่งพาตนเองได้พร้อมรับกับการเปลี่ยนแปลง สําหรับการขับเคลื่อนในระยะ 5 ปีจากนี้ จะเน้นใน 4 สาขา ได้แก่ เกษตรและอาหาร สุขภาพและการแพทย์ พลังงาน และการท่องเที่ยว ครอบคลุมการจ้างงานร้อยละ 50 ของการจ้างงานทั้งประเทศ และคาดว่าโมเดลเศรษฐกิจ BCG จะทําให้ผลิตภัณฑ์มวลรวมในประเทศเพิ่มขึ้นได้ถึง 4.4 ล้านล้านบาท ในอีก 6 ปีข้างหน้า
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รัฐบาลจัดหาวัคซีนโควิด-19 อย่างมีประสิทธิภาพ
วันศุกร์ที่ 29 มกราคม 2564
​รัฐบาลจัดหาวัคซีนโควิด-19 อย่างมีประสิทธิภาพ
วันอังคารที่ 26 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดหาวัคซีนโควิด-19 ให้แก่ประชาชนอย่างรอบคอบโดยใช้เหตุผลทางสาธารณสุข โดยมีคณะกรรมการวัคซีนแห่งชาติซึ่งประกอบด้วยบุคลากรทางการแพทย์และสาธารณสุขที่มีความรู้ความชํานาญ ร่วมกันประเมินสถานการณ์มาตั้งแต่ช่วงปี 2563 จากการคํานวณ ประเทศไทยมีประชากร 66 ล้านคน รับวัคซีนคนละ 2 โดส รวมประมาณ 130 ล้านโดส เพื่อดูแลประชาชนอย่างมีประสิทธิภาพ เบื้องต้นจึงได้จัดหาวัคซีน 70 ล้านโดสให้แก่กลุ่มที่มีความจําเป็นเร่งด่วนก่อน เช่น ผู้มีความเสี่ยงเป็นโรคแทรกซ้อน และบุคลากรทางการแพทย์ จากนั้นจึงให้บริษัทในไทยที่มีศักยภาพรับการถ่ายทอดเทคโนโลยี และผลิตวัคซีนใช้เองภายในประเทศได้ ราว 200 ล้านโดสต่อปี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์
วันศุกร์ที่ 29 มกราคม 2564
รมว.วธ.เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์
รมว.วธ.เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์
วันที่ ๒๙ มกราคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุมศูนย์บริหารสถานการณ์การแพร่ระบาดของโรคติดเชื้อไวรัส โควิด-19 (ศบค.) ผ่านระบบวิดีโอคอนเฟอร์เรนซ์ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ประกาศ 3 พื้นที่เมืองเก่า อนุรักษ์คุณค่าทางประวัติศาสตร์
วันศุกร์ที่ 29 มกราคม 2564
ประกาศ 3 พื้นที่เมืองเก่า อนุรักษ์คุณค่าทางประวัติศาสตร์
วันพฤหัสบดีที่ 28 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลประกาศเขตพื้นที่เมืองเก่าเพิ่มเติม 3 เมือง ได้แก่ เมืองเก่าอุทัยธานี ประกอบด้วย วัดอุโปสถาราม เขาสะแกกรัง ย่านชุมชนตรอกยาจีน และชุมชนชาวแพแม่น้ําสะแกกรัง เมืองเก่าตรัง ประกอบด้วย บ้านพักผู้ว่าราชการจังหวัดตรัง วิหารคริสตจักรตรัง อาคารสโมสรข้าราชการ หอนาฬิกาจังหวัด สถานีรถไฟตรัง และตึกแถวย่านประวัติศาสตร์ทับเที่ยง และเมืองเก่าฉะเชิงเทรา ประกอบด้วย ป้อมและกําแพงเมืองริมน้ําบางปะกง วัดโสธรวรารามวรวิหาร ศาลหลักเมือง ตําหนักกรมหมื่นมรุพงษ์ศิริพัฒน์ อนุสาวรีย์พระยาศรีสุนทรโวหาร อาคารไม้สัก 100 ปี และตลาดสดทรัพย์สินพระมหากษัตริย์ เป้าหมายเพื่อคุ้มครองดูแลพื้นที่ให้พัฒนาควบคู่กับการอนุรักษ์คุณค่ามรดกทางประวัติศาสตร์
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปฏิบัติการอีคอมเมิร์ซแห่งชาติ ยกระดับการค้าออนไลน์
วันศุกร์ที่ 29 มกราคม 2564
ปฏิบัติการอีคอมเมิร์ซแห่งชาติ ยกระดับการค้าออนไลน์
วันศุกร์ที 29 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าแผนปฏิบัติการอีคอมเมิร์ซแห่งชาติ ปี 2564 – 2565 ขับเคลื่อนการค้าออนไลน์ซึ่งเหมาะกับวีถีชีวิตแบบ New Normal ด้วย 4 ยุทธศาสตร์ ได้แก่ พัฒนาแพลตฟอร์มตลาดออนไลน์ พัฒนาสภาพแวดล้อมให้เอื้อต่อการเติบโตของการค้าออนไลน์ สร้างความเชื่อมั่นในธุรกรรมพาณิชย์อิเล็กทรอนิกส์ และพัฒนาผู้ประกอบการไทยให้ใช้ประโยชน์จากธุรกิจพาณิชย์อิเล็กทรอนิกส์ได้ โดยดําเนินการควบคู่กับการผลักดันการค้าออนไลน์ในรูปแบบต่างๆ เช่น ปั้นเด็ก Gen Z to be CEO พัฒนาตลาดสดและร้านธงฟ้าขายสินค้าผ่านออนไลน์ สร้างยี่ปั้วออนไลน์ ดันสินค้า SME ไทยสู่ตลาดต่างประเทศ เป็นต้น โดยตั้งเป้าหมายสร้างรายได้ 5.35 ล้านล้านบาท ภายในปี 2565
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑
วันศุกร์ที่ 29 มกราคม 2564
รมว.วธ.กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑
รมว.วธ.กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจําปีงบประมาณ พ.ศ.๒๕๖๔ ผ่านระบบ Zoom Video Conference
วันที่ ๒๙ มกราคม ๒๕๖๔ ณ ห้องประชุม ๒ ชั้น ๘ กระทรวงวัฒนธรรม นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวแสดงความยินดีและให้โอวาทแก่ข้าราชการใหม่สังกัดกระทรวงวัฒนธรรม ในการฝึกอบรม หลักสูตรพัฒนาศักยภาพการเป็นข้าราชการที่ดีรุ่นที่ ๑ ประจําปีงบประมาณ พ.ศ.๒๕๖๔ ผ่านระบบ Zoom Video Conference โดยมีนางยุพา ทวีวัฒนะกิจบวร ปลัดกระทรวงวัฒนธรรม ข้าราชการ เจ้าหน้าที่ที่เกี่ยวข้องและข้าราชการบรรจุใหม่สังกัดกระทรวงวัฒนธรรมร่วมรับฟัง
รัฐบาลไทย-ข่าวทำเนียบรัฐบาล-พันธบัตรรัฐบาลเพื่อความยั่งยืน (Sustainability Bond) ของประเทศไทย เดินหน้าคว้ารางวัลระดับภูมิภาคอย่างต่อเนื่อง
วันศุกร์ที่ 29 มกราคม 2564
พันธบัตรรัฐบาลเพื่อความยั่งยืน (Sustainability Bond) ของประเทศไทย เดินหน้าคว้ารางวัลระดับภูมิภาคอย่างต่อเนื่อง
พันธบัตรรัฐบาลเพื่อความยั่งยืน (Sustainability Bond) ของประเทศไทยได้รับรางวัล Best Sustainability Bond ระดับภูมิภาคประจําปี พ.ศ. 2563 ในการจัดอันดับ Deals of the Year - Triple A Sustainable Capital Markets Regional Awards 2020 ของสํานักข่าว The Asset
พันธบัตรรัฐบาลเพื่อความยั่งยืน (Sustainability Bond) ของประเทศไทย เดินหน้าคว้ารางวัลระดับภูมิภาคอย่างต่อเนื่อง
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า พันธบัตรรัฐบาลเพื่อความยั่งยืน (Sustainability Bond) ของประเทศไทยได้รับรางวัล Best Sustainability Bond ระดับภูมิภาคประจําปี พ.ศ. 2563 ในการจัดอันดับ Deals of the Year - Triple A Sustainable Capital Markets Regional Awards 2020 ของสํานักข่าว The Asset
กระทรวงการคลัง โดยสํานักงานบริหารหนี้สาธารณะ (สบน.) เริ่มออก Sustainability Bond ครั้งแรกในปีงบประมาณ พ.ศ. 2563 และได้มีการออกอย่างต่อเนื่อง เพื่อนําเม็ดเงินระดมทุนที่ได้ไปใช้สําหรับโครงการที่เป็นมิตรต่อสิ่งแวดล้อม ตลอดจนโครงการช่วยเหลือ เยียวยา และบรรเทาความเดือดร้อนแก่ผู้ที่ได้รับผลกระทบจากการระบาดของเชื้อไวรัสโคโรนาสายพันธุ์ใหม่ 2019 (Covid-19) จนในปัจจุบันมีวงเงินคงค้างอยู่ที่ 65,000 ล้านบาท และมีแผนที่จะดําเนินการออก Sustainability Bond ต่อไปเพื่อให้มียอดเงินคงค้างขั้นต่ําอยู่ในระดับ 100,000 ล้านบาท เพื่อสร้างสภาพคล่องให้แก่พันธบัตรดังกล่าวในตลาดตราสารหนี้ และสนับสนุนการพัฒนาตลาด ESG Bond ให้ยั่งยืน
นอกจากนี้ เมื่อวันที่ 21 มกราคม 2564 ที่ผ่านมาธนาคาร JP Morgan ได้นํา Sustainability Bond ของประเทศไทย (ESGLB35DA) เข้าไปคํานวณรวมดัชนี Government Bond Index - Emerging Market (GBI-EM Index) เนื่องจากธนาคาร JP Morgan เห็นว่า Sustainability Bond เป็น Benchmark Bond ที่มีสภาพคล่องอยู่ในระดับที่ดีและเพียงพอสําหรับรองรับการซื้อ-ขายในตลาดรอง ซึ่งสอดคล้องกับหลักเกณฑ์การจัดทํา GBI-EM Index ดังกล่าว
ในการนี้ สบน. ขอขอบคุณผู้มีส่วนเกี่ยวข้องทุกรายที่ได้เข้ามามีส่วนร่วมและช่วยให้ประเทศไทยได้รับรางวัลในครั้งนี้ สบน. คาดหวังเป็นอย่างยิ่งว่าการพัฒนา Sustainability Bond จะเป็นก้าวที่สําคัญในการส่งเสริมให้ทุกภาคส่วนของประเทศไทยตระหนักถึงการแก้ปัญหาด้านสิ่งแวดล้อมและสังคม ตลอดจนมีส่วนร่วมในการผลักดันประเทศไทยให้บรรลุเป้าหมายการพัฒนาอย่างยั่งยืนทั้ง 17 ด้าน (Sustainable Development Goals) ขององค์กรสหประชาชาติต่อไป
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 02 271 7999 ต่อ 5810
รัฐบาลไทย-ข่าวทำเนียบรัฐบาล-โครงการ “เราชนะ” บรรเทาภาระประชาชน
วันศุกร์ที่ 29 มกราคม 2564
โครงการ “เราชนะ” บรรเทาภาระประชาชน
วันจันทร์ที่ 25 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการ “เราชนะ” บรรเทาภาระประชาชน ในวงเงินคนละไม่เกิน 3,500 บาทต่อเดือน เป็นระยะเวลา 2 เดือน ตั้งแต่ ม.ค. - ก.พ.64 โดยผู้มีบัตรสวัสดิการแห่งรัฐ และผู้ที่ใช้งานแอปพลิเคชั่นเป๋าตังอยู่แล้ว ไม่ต้องลงทะเบียนใหม่ ส่วนผู้ที่ยังไม่เคยใช้งานแอปพลิเคชั่น เป๋าตัง สามารถลงทะเบียนผ่านเว็บไซต์ www.เราชนะ.com ได้ในวันที่ 29 ม.ค. – 12 ก.พ. 2564 ในช่วงเวลา 6.00 – 23.00 น. โดยวงเงินที่ได้รับจะสามารถใช้จ่ายได้ถึงเดือน พ.ค. 2564 ทั้งนี้ ผู้ที่จะได้รับสิทธิจะต้องมีสัญชาติไทย อายุ 18 ปีขึ้นไป ไม่เป็นผู้ประกันตนตามมาตรา 33 ไม่เป็นเจ้าหน้าที่ในหน่วยงานรัฐ มีรายได้ไม่เกิน 300,000 บาทต่อปี และมีเงินฝากรวมกันทุกบัญชีไม่เกิน 500,000 บาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ขอความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาด
วันศุกร์ที่ 29 มกราคม 2564
สธ.ขอความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาด
กระทรวงสาธารณสุขของความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาดของโรค   แนะงานเลี้ยงสังสรรค์หรืองานปาร์ตี้ ควรงดไปก่อน เนื่องจากมีการใช้ภาชนะร่วมกัน ไม่มีการป้องกันตัวเอง อาจเกิดการแพร่ระบาดของโรคได้
กระทรวงสาธารณสุขของความร่วมมือผู้ป่วยโควิด 19 ไม่ปกปิดข้อมูล ช่วยป้องกันการระบาดของโรค แนะงานเลี้ยงสังสรรค์หรืองานปาร์ตี้ ควรงดไปก่อน เนื่องจากมีการใช้ภาชนะร่วมกัน ไม่มีการป้องกันตัวเอง อาจเกิดการแพร่ระบาดของโรคได้ ย้ําใส่หน้ากากอนามัย เว้นระยะห่าง ล้างมือ คือวัคซีนป้องกันโรคที่ดีที่สุดตอนนี้
วันนี้ (29 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 802 ราย เป็นผู้ติดเชื้อในประเทศ 781 ราย จากการค้นหาเชิงรุกในชุมชน 692 ราย และจากระบบเฝ้าระวังในโรงพยาบาล 89 ราย ส่วนอีก 21 ราย เดินทางมาจากต่างประเทศ ส่วนผู้ติดเชื้อสะสมการระบาดระลอกใหม่ (วันที่ 15 ธันวาคม 2563–29 มกราคม 2564) 12,786 ราย หายป่วยเพิ่ม 109 ราย สะสม 7,456 ราย รักษาตัวในโรงพยาบาลและโรงพยาบาลสนาม 5,314 ราย ไม่เสียชีวิตเพิ่ม รวมผู้เสียชีวิตสะสม 16 ราย
ทั้งนี้ สถานการณ์โดยรวมในสัปดาห์นี้ (วันที่ 23 – 29 มกราคม 2564) พบจังหวัดที่ไม่มีผู้ติดเชื้อต่อเนื่อง 7 วัน มี 35 จังหวัด และมีการปรับพื้นที่เฝ้าระวังทั้ง 4 ระดับ ได้แก่ พื้นที่เฝ้าระวังสูง 17 จังหวัด พื้นที่ควบคุม 20 จังหวัด พื้นที่ควบคุมสูงสุด 4 จังหวัด ควบคุมสูงสุดและเข้มงวดคือ จังหวัดสมุทรสาคร
นพ.เฉวตสรร กล่าวต่อว่า กระบวนการสอบสวนโรคมีสวนสําคัญเพื่อให้ได้ไทม์ไลน์ผู้ป่วยที่ชัดเจนส่งผลดีต่อการป้องกันแพร่ระบาดของโรคในวงกว้าง เพราะการสอบสวนโรคคือข้อเท็จจริงเกี่ยวกับเหตุการณ์การระบาด ทําให้ทราบขอบเขตการระบาด หาสาเหตุการเกิด โดยจะสอบสวนผู้ที่เกี่ยวข้องกับผู้ป่วยทั้งหมด เพื่อให้ได้ข้อมูลที่เป็นจริง ดังนั้น ขอความร่วมมือผู้ติดเชื้อโควิด 19 ทุกราย อย่าปกปิดข้อมูลของตนเอง ต้องโหลดแอพพลิเคชั่นหมอชนะ เนื่องจากมีผลต่อการควบคุมป้องกันโรคทําให้สามารถค้นหาผู้ที่อยู่ใกล้เคียงกับผู้ป่วยได้ ขอย้ําเตือนการจัดงานเลี้ยงสังสรรค์หรืองานปาร์ตี้ควรงดหรือเลื่อนไปก่อน เนื่องจากมีความเสี่ยงจากการใช้ภาชนะร่วมกัน พูดคุยเสียงดัง อยู่ในพื้นที่แออัดเป็นเวลานาน ไม่มีการป้องกันตัวเอง อาจเกิดการติดเชื้อและเกิดแพร่ระบาดของโรคได้
สําหรับความก้าวหน้าการฉีดวัคซีน ขณะนี้ประเทศเพื่อนบ้าน อาทิ ประเทศสิงค์โปร์ ฉีดไปแล้ว 2% ของประชากรในประเทศ รวมทั้งอินโดนีเชีย 0.14% และพม่า 0.13% ซึ่งการที่ประเทศเพื่อนบ้านทยอยฉีดวัคซีน จะช่วยให้ประเทศไทยทราบประสิทธิภาพและผลข้างเคียงของวัคซีน เพราะทุกประเทศมีการศึกษา ติดตามข้อมูลวัคซีนหลังฉีด ขอประชาชนอย่ากังวลใจ ประเทศไทยไม่ได้ล่าช้ายังคงกําหนดการฉีดวัคซีนเป็นไปตามแผนในเดือนกุมภาพันธ์ 2564 ทั้งนี้วัคซีนที่ดีที่สุดในการป้องกันโรคขณะนี้ คือการเว้นระยะห่าง ล้างมือ สวมหน้ากากอนามัย ไม่ใช้เมาท์ชิลด์หรือเฟสชิลด์เพียงอย่างเดียว
******************************** 29 มกราคม 2564
รัฐบาลไทย-ข่าวทำเนียบรัฐบาล-อนุทิน หนุนวิสาหกิจชุมชน ลำปาง ปลูก-เก็บเกี่ยวกัญชา ส่งแปรรูปเป็นยาแผนไทย
วันศุกร์ที่ 29 มกราคม 2564
อนุทิน หนุนวิสาหกิจชุมชน ลําปาง ปลูก-เก็บเกี่ยวกัญชา ส่งแปรรูปเป็นยาแผนไทย
รองนายกรัฐมนตรีและรัฐมนตรีว่าการกระทรวงสาธารณสุข สนับสนุนวิสาหกิจชุมชนเกษตรอินทรีย์เพชรลานนา จ.ลําปาง ปลูก เก็บเกี่ยวกัญชามีมาตรฐาน ปลอดภัย ถูกกฎหมาย ส่งผลิตเป็นน้ํามันกัญชาและส่วนประกอบในตํารับยาแผนไทย สร้างรายได้ให้ชุมชน พร้อมมอบเมล็ดพันธุ์กัญชาให้
รองนายกรัฐมนตรีและรัฐมนตรีว่าการกระทรวงสาธารณสุข สนับสนุนวิสาหกิจชุมชนเกษตรอินทรีย์เพชรลานนา จ.ลําปาง ปลูก เก็บเกี่ยวกัญชามีมาตรฐาน ปลอดภัย ถูกกฎหมาย ส่งผลิตเป็นน้ํามันกัญชาและส่วนประกอบในตํารับยาแผนไทย สร้างรายได้ให้ชุมชน พร้อมมอบเมล็ดพันธุ์กัญชาให้กับตัวแทนวิสาหกิจชุมชน
วันนี้ (29 มกราคม 2564) ที่วิสาหกิจชุมชนเกษตรอินทรีย์เพชรลานนา จ.ลําปาง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ธงชัย กีรติหัตถยากรรองปลัดกระทรวงสาธารสุข แพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือกและคณะผู้บริหาร ลงพื้นที่ติดตามความก้าวหน้ากลุ่มผู้ปลูกกัญชาทางการแพทย์ โดยนายอนุทินสัมภาษณ์ว่า กระทรวงสาธารณสุขมีนโยบายให้ประชาชนเข้าถึงการใช้กัญชาและสมุนไพรทางการแพทย์ได้อย่างปลอดภัย มีการถ่ายทอดความรู้ให้กับวิสาหกิจชุมชนต่างๆ เพื่อให้มีการกระบวนการเพาะปลูกกัญชาเหมาะสมกับพื้นที่ และต่อยอดให้เกิดการสร้างรายได้ให้กับประชาชน ชุมชน ดําเนินการได้อย่างถูกต้อง ถูกกฎหมาย เก็บเกี่ยวส่งให้กับหน่วยงานในสังกัดกระทรวงสาธารณสุข นําไปผลิตเป็นน้ํามันกัญชา และใช้เป็นส่วนประกอบในตํารับยาทางการแพทย์แผนไทยการแพทย์พื้นบ้าน
นายอนุทินกล่าวต่อว่า วิสาหกิจชุมชนกลุ่มเกษตรอินทรีย์เพชรล้านนา ได้ร่วมกับคณะเกษตรศาสตร์มหาวิทยาลัยเชียงใหม่ ปลูกกัญชาสายพันธุ์ไทย ระบบแปลงเปิด ใช้กลไกตามธรรมชาติ ในพื้นที่ 3,908 ตรม. จํานวน 2,000 ต้น/รอบ/ปี ได้เก็บเกี่ยวรอบแรกและส่งมอบให้กับโรงพยาบาลสมเด็จพระยุพราชเด่นชัย จ.แพร่ กองพัฒนายาแผนไทย โรงพยาบาลเจ้าพระยาอภัยภูเบศร จ.ปราจีนบุรี และโรงพยาบาลคูเมือง จ.บุรีรัมย์แล้ว 3,664.19 กิโลกรัม ส่วนรอบที่ 2 ปลูกแล้ว 2,000 ต้น (อายุ 3 เดือน)
“ผมมั่นใจว่าพืชกัญชา จะเป็นทางเลือกหนึ่งในการเสริมสร้างรายได้ให้กับพี่น้องเกษตรกร โดยใช้วิสาหกิจชุมชนเป็นต้นแบบในการสร้างโอกาส ท่ามกลางสภาวะเศรษฐกิจที่ถูกคุกคามจากภัยโควิด 19 เพื่อนําประโยชน์มาใช้ทางการแพทย์ แปรรูปเป็นผลิตภัณฑ์สุขภาพ และยังเป็นสมุนไพรที่ใช้ในการดูแลตัวเอง ครอบครัว สร้างความแข็งแรงให้กับเศรษฐกิจของประเทศ สร้างความมั่นคงให้กับประเทศ” นายอนุทินกล่าว
ด้านแพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวว่า จังหวัดลําปาง มีคลินิกกัญชาทางการแพทย์แบบผสมผสานแผนปัจจุบันและการแพทย์แผนไทยในสถานพยาบาล 15 แห่ง ข้อมูลวันที่ 28 สิงหาคม – 25 ธันวาคม 2563 มีผู้รับการรักษา 1,235 คน ส่วนใหญ่ที่รักษาด้วยยากัญชาแผนปัจจุบันคือ โรคลมชักในเด็กรักษายาก, โรคปลอกประสาทเสื่อมแข็งที่มีภาวะกล้ามเนื้อหดเกร็ง, โรคมะเร็งที่มีอาการคลื่นไส้อาเจียนจากการได้รับยาเคมีบําบัด และปวดเส้นประสาทที่รักษาด้วยวิธีการต่างๆ แล้วไม่ได้ผลส่วนการรักษาด้วยตํารับยาแผนไทยที่มีกัญชาเป็นส่วนผสม ได้แก่ นอนไม่หลับ ปวดเรื้อรัง และมะเร็ง เป็นต้น
********************************* 29 มกราคม 2564
รัฐบาลไทย-ข่าวทำเนียบรัฐบาล-เสนอ เมืองโบราณศรีเทพ เป็นมรดกโลก
วันศุกร์ที่ 29 มกราคม 2564
เสนอ เมืองโบราณศรีเทพ เป็นมรดกโลก
วันอาทิตย์ที่ 24 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเสนอชื่อ เมืองโบราณศรีเทพ จ.เพชรบูรณ์ เข้าสู่บัญชีมรดกโลก เนื่องจากเป็นเมืองสําคัญที่แสดงให้เห็นเทคโนโลยีการออกแบบและวางผังเมืองในสมัยทวารวดี ยังมีหลักฐานมณฑลจักรวาลตามคติพุทธที่ค่อนข้างสมบูรณ์ มีประติมากรรมโดดเด่นเป็นเอกลักษณ์ เข้าเกณฑ์ความเป็นมรดกโลกในด้านการแลกเปลี่ยนคุณค่าของมนุษย์และประจักษ์หลักฐานที่ยอดเยี่ยมของอารยธรรม โดยปัจจุบันประเทศไทยมีเมืองมรดกโลกแล้ว 5 แห่ง ได้แก่ นครประวัติศาสตร์พระนครศรีอยุธยา เมืองประวัติศาสตร์สุโขทัย แหล่งโบราณคดีบ้านเชียง เขตรักษาพันธุ์สัตว์ป่าทุ่งใหญ่ และป่าดงพญาเย็น ทั้งนี้ การเป็นมรดกโลก เป็นการยกระดับการดูแลรักษาแบบอนุรักษ์ควบคู่กับการใช้ประโยชน์ ดึงดูดนักท่องเที่ยว สร้างอาชีพและรายได้ให้แก่ชุมชนโดยรอบ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. เตรียมแนวทางรองรับกลุ่มเปราะบางที่ไม่ได้รับสิทธิ์ตามโครงการเราชนะ
วันศุกร์ที่ 29 มกราคม 2564
พม. เตรียมแนวทางรองรับกลุ่มเปราะบางที่ไม่ได้รับสิทธิ์ตามโครงการเราชนะ
พม. เตรียมแนวทางรองรับกลุ่มเปราะบางที่ไม่ได้รับสิทธิ์ตามโครงการเราชนะ
เมื่อวันที่27 ม.ค. 64 ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยรัฐบาลได้ประกาศมาตรการเยียวยาประชาชนที่ได้รับผลกระทบจากโรคโควิด-19 ระลอกใหม่ ผ่านโครงการเราชนะ เพื่อช่วยเหลือบรรเทาความเดือดร้อนสําหรับค่าใช้จ่ายในการดํารงชีวิตที่ครอบคลุมประชาชนหลากหลายกลุ่มอาชีพ ด้วยการสนับสนุนวงเงินเยียวยา 3,500 บาทต่อคนต่อเดือน เป็นระยะเวลา 2 เดือน (ก.พ. ถึง มี.ค. 2564)
นางพัชรีกล่าวต่อไปว่า กระทรวง พม. ในฐานะหน่วยงานรัฐที่มีภารกิจสําคัญในการช่วยเหลือเยียวยากลุ่มเปราะบาง อาทิ เด็ก ผู้สูงอายุ คนพิการ คนไร้ที่พึ่ง และผู้ด้อยโอกาสในสังคม รวมทั้งผู้มีรายได้น้อย จึงได้เตรียมแนวทางสนับสนุนให้กลุ่มเปราะบางสามารถเข้าถึงสิทธิ์ตามโครงการเราชนะ โดยมอบหมายให้พัฒนาสังคมและความมั่นคงของมนุษย์จังหวัด (พมจ.) ทุกจังหวัด ร่วมกับทีม พม. One Home ในจังหวัด ประชาสัมพันธ์ผ่านเครือข่ายอาสาสมัครพัฒนาสังคมและความมั่นคงของมนุษย์ (อพม.) หรือองค์กรปกครองส่วนท้องถิ่น รวมทั้งเครือข่ายอื่นๆ ในพื้นที่ และสายด่วน พม. โทร.1300 เพื่อประชาสัมพันธ์ให้กลุ่มเปราะบางทุกคนที่มีสิทธิ์ได้รับทราบและลงทะเบียนโครงการดังกล่าว อีกทั้งช่วยเหลือผู้รับบริการในสถานรับรองของกระทรวง พม. ที่มีคุณสมบัติครบถ้วนให้เข้าถึงสิทธิ์ตามโครงการฯ
นางพัชรีกล่าวเพิ่มเติมว่า สําหรับกลุ่มเปราะบางขาดคุณสมบัติที่ไม่ได้รับสิทธิ์ตามโครงการเราชนะ กระทรวง พม. ได้เตรียมมาตรการความช่วยเหลือต่างๆ ได้แก่ 1) ประเมินครอบครัวเพื่อช่วยเหลือสวัสดิการตามภารกิจกระทรวง พม. อาทิ เงินสงเคราะห์ เงินทุนประกอบอาชีพ เป็นต้น 2) เสริมพลัง สร้างความเข้าใจ และแนะนําทางเลือกของครอบครัวสําหรับการมีรายได้ และอาชีพ และ 3) ติดตามการช่วยเหลืออย่างต่อเนื่อง ทั้งนี้ สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 ทุกจังหวัด ซึ่งกระทรวง พม. พร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด